pythainlp/thaigov-v2-corpus-22032023 huggingface dataset:
วันพฤหัสบดีที่ 23 กุมภาพันธ์ 2566
บีโอไอ ร่วมงานสัมมนา WAIPA APAC IPAS FDI: Investment Conference and Workshops
บีโอไอ ร่วมงานสัมมนา WAIPA APAC IPAS FDI: Investment Conference and Workshops จัดโดย United Nation ESCAP และ World Association of Investment Promotion Agencies (WAIPA)
บีโอไอ ร่วมงานสัมมนา WAIPA APAC IPAS FDI: Investment Conference and Workshops
เมื่อวันที่ 21 กุมภาพันธ์ 2566 นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (บีโอไอ) เข้าร่วมกล่าวเปิดงานสัมมนา WAIPA APAC IPAS FDI: Investment Conference and Workshops ซึ่งจัดโดย United Nation ESCAP และ World Association of Investment Promotion Agencies (WAIPA) เพื่อรวบรวมหน่วยงานส่งเสริมการลงทุนจากหลากหลายประเทศในภูมิภาคเอเชียแปซิฟิค และส่งเสริมความร่วมมือและแลกเปลี่ยนประสบการณ์ เพื่อเพิ่มขีดความสามารถในการส่งเสริมการลงทุนระหว่างกัน
ทั้งนี้ เลขาธิการคณะกรรมการส่งเสริมการลงทุน (บีโอไอ) ได้กล่าวต้อนรับหน่วยงานส่งเสริมการลงทุนจากภูมิภาคเอเชียแปซิฟิคสู่ประเทศไทย พร้อมทั้งได้กล่าวถึงบทบาทและสถานการณ์ปัจจุบันของหน่วยงานส่งเสริมการลงทุนด้านเศรษฐกิจของโลกที่มีความผันผวนสูง รวมถึงยุทธศาสตร์ในการส่งเสริมการลงทุนชุดใหม่ที่จะช่วยสนับสนุนการเปลี่ยนแปลงเศรษฐกิจของประเทศไทยสู่การสร้าง “เศรษฐกิจใหม่” ที่มีศักยภาพสูงในอนาคต รวมถึงได้เน้นย้ำถึงความร่วมมือและการเรียนรู้ระหว่างกันระหว่างประเทศต่าง ๆ เพื่อการพัฒนาที่ยั่งยืน
วันเสาร์ที่ 25 กุมภาพันธ์ 2566
25/02/2566
ผู้ว่าฯ เมืองสิงห์ฯ เอามื้อสามัคคี รวมพลังภาคีเครือข่าย ขับเคลื่อนโครงการถังขยะเปียกลดโลกร้อน ภายใต้แนวคิด “ผู้นำต้องทำก่อน” มุ่งขยายผลอย่างต่อเนื่อง สร้างความยั่งยืนในชีวิต
ผู้ว่าฯ เมืองสิงห์ฯ เอามื้อสามัคคี รวมพลังภาคีเครือข่าย ขับเคลื่อนโครงการถังขยะเปียกลดโลกร้อน ภายใต้แนวคิด “ผู้นำต้องทำก่อน” มุ่งขยายผลอย่างต่อเนื่อง สร้างความยั่งยืนในชีวิตให้พี่น้องประชาชน
วันนี้ (25 ก.พ. 2566) นายสุพจน์ ยศสิงห์คำ ผู้ว่าราชการจังหวัดสิงห์บุรี เปิดเผยว่า จังหวัดสิงห์บุรีได้รณรงค์และขับเคลื่อนโครงการถังขยะเปียกลดโลกร้อนอย่างต่อเนื่อง เพื่อสร้างสิ่งแวดล้อมที่ดีให้โลกใบนี้ สร้างคุณภาพชีวิตที่ดีให้กับพี่น้องประชาชน ด้วยแนวคิด “ผู้นำต้องทำก่อน” ขับเคลื่อนสู่โครงการ “ผู้ว่าฯ ชวนคิด ชวนทำ ผู้นำต้องทำก่อน” กิจกรรม “หิ้วปิ่นโต เอามื้อสามัคคี” จัดขึ้นที่ศูนย์โคกหนองนา โรงเรียนพรหมบุรีรัชดาภิเษก อำเภอพรหมบุรี จังหวัดสิงห์บุรี โดยมีหัวหน้าส่วนราชการระดับจังหวัด/อำเภอ กำนัน ผู้ใหญ่บ้าน ผู้บริหารองค์การปกครองส่วนท้องถิ่น และประชาชนในพื้นที่ ร่วมกิจกรรม
นายสุพจน์ ยศสิงห์คำ ผู้ว่าราชการจังหวัดสิงห์บุรี กล่าวว่า ในการจัดกิจกรรมเอามื้อสามัคคีครั้งนี้ ผู้ร่วมงานต่างนำอาหารที่แต่ละครัวเรือนได้ประกอบอาหารกันเอง ใส่ปิ่นโตคนละ 1 เถา มาร่วมรับประทานอาหารมื้อเย็นด้วยกัน โดยกับข้าวส่วนใหญ่ล้วนปรุงจากผักสวนครัว ที่ชาวบ้านได้น้อมนำพระราชดำริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในด้านการเสริมสร้างความมั่นคงทางอาหาร “บ้านนี้มีรัก ปลูกผักกินเอง” “ทางนี้มีผลผู้คนรักกัน” มาประกอบอาหารในแต่ล่ะครัวเรือน โดยภายหลังจากการรับประทานอาหารแล้วเสร็จได้ร่วมกันคัดแยกขยะเปียกใส่ลงถังขยะเปียกลดโลกร้อนโดยผู้ว่าราชการจังหวัดสิงห์บุรี เป็นผู้สาธิตการคัดแยกเศษอาหารลงในถังขยะเปียกลดโลกร้อนเอง รวมทั้งได้มีการเสวนาแลกเปลี่ยนถึงประโยชน์ และข้อปัญหาและอุปสรรคในการคัดแยกขยะเปียกอีกด้วย
ผวจ.สิงห์บุรี กล่าวต่ออีกว่า การจัดกิจกรรมในครั้งนี้ เพื่อรณรงค์ให้พี่น้องประชาชนในพื้นที่ตลอดจนภาคีเครือข่ายทั้ง 7 ภาคี อันได้แก่ ภาครัฐ ภาคผู้นำศาสนา ภาควิชาการ ภาคเอกชน ภาคประชาสังคม ภาคประชาชน และภาคสื่อสารมวลชน มีส่วนร่วมในกิจกรรมดังกล่าว เช่น การรับประทานอาหารร่วมกัน การทำกิจกรรมคัดแยกขยะเปียก และการพูดคุยเสวนา โดยได้เน้นย้ำว่า การจะทำให้ทุกองค์กรและภาคีเครือข่ายมาร่วมทำกิจกรรมอย่างจริงจังต่อเนื่อง "ตัวผู้นำ" ซึ่งในที่นี้คือ ผู้ว่าราชการจังหวัด นายอำเภอ ผู้นำท้องที่ ต้องเป็น "ผู้นำที่แท้จริง" ที่จะนำพาทุกองค์กร ทุกภาคเครือข่ายมาพูดคุย ทำกิจกรรม และแลกเปลี่ยนปัญหาและข้ออุปสรรคร่วมกัน
“ปัจจุบัน อำเภอพรหมบุรี มีจำนวนครัวเรือน 6,444 ครัวเรือน ในช่วงระยะเวลาที่ผ่านมาได้มีการดำเนินการจัดทำถังขยะเปียกลดโลกร้อนแล้ว 6,315 ครัวเรือน คิดเป็นร้อยละ 98 จากครัวเรือนทั้งหมดของอำเภอพรหมบุรี ซึ่งต้องขอชื่นชมและขอขอบคุณ กำนัน ผู้ใหญ่บ้าน และประชาชนในแต่ละตำบล แต่ละหมู่บ้าน ของอำเภอพรหมบุรี ที่ร่วมแรงร่วมใจกันรักษาสิ่งแวดล้อม และปฏิบัติตามเป้าหมายการพัฒนาที่ยั่งยืนขององค์การสหประชาชาติ (SDGs) เพื่อรักษาโลกใบเดียวนี้ โดยในขณะนี้ในพื้นที่อำเภอพรหมบุรีมีการขยายวงรอบของการจัดทำถังขยะเปียกไปในวงรอบที่ 3 และ 4 ของกลุ่มเป้าหมายเป็นครัวเรือนใกล้เคียง ซึ่งได้รับการตอบรับเป็นอย่างดี และจะขยายวงรอบต่อ ๆ ไป จนพื้นที่ของอำเภอพรหมบุรี มีการคัดแยกขยะอินทรีย์และถังขยะเปียก จนครบ 100 % ทุกพื้นที่” ผวจ.สิงห์บุรี กล่าวทิ้งท้าย
วันศุกร์ที่ 24 กุมภาพันธ์ 2566
รมว.พม. ย้ำแก้ปัญหาแม่เลี้ยงเดี่ยวที่ต้นเหตุ พร้อมดึงเครือข่ายพัฒนาคุณภาพชีวิตทุกมิติ
รมว.พม. ย้ำแก้ปัญหาแม่เลี้ยงเดี่ยวที่ต้นเหตุ พร้อมดึงเครือข่ายพัฒนาคุณภาพชีวิตทุกมิติ
วันนี้ (24 ก.พ. 66) เวลา 10.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวว่า ตนพร้อมคณะผู้บริหารกระทรวง พม. ลงพื้นที่ ณ มูลนิธิเพื่อศูนย์กลางอิสลามแห่งประเทศไทย ซอยรามคําแหง 2 กรุงเทพฯ เพื่อพบปะเยี่ยมให้กำลังใจกลุ่มแม่เลี้ยงเดี่ยวและเด็กกำพร้า ครอบครัวผู้ประสบปัญหาทางสังคมจากชุมชนมุสลิมในพื้นที่เขตสวนหลวง พร้อมทั้งมอบถุงให้กำลังใจ “ด้วยความห่วงใย จากกระทรวง พม.” จำนวน 50 ถุง โดยมีนายสามารถ มะลูลีม ประธานมูลนิธิเพื่อศูนย์กลางอิสลามแห่งประเทศไทย กล่าวต้อนรับ อีกทั้งกรมกิจการเด็กและเยาวชน (ดย.) ร่วมกับนายเอ็มฮีซาม กือเดร (เชฟเล็ก) ประธานเจ้าหน้าที่บริหารบริษัท โอเรียนท์ พาราไดซ์ จำกัด สาธิตการทำอาหารสำหรับการประกอบอาชีพให้กับพ่อแม่เลี้ยงเดี่ยวที่ว่างงาน และร่วมกับมูลนิธิสงเคราะห์ชาวไทย (Smiles for Everyone Foundation) และบริษัท คอลเกต - ปาล์มโอลีฟ จำกัด จัดกิจกรรมการให้ความรู้และบริการทันตกรรม นอกจากนี้ กรมกิจการสตรีและสถาบันครอบครัว (สค.) ได้จัดกิจกรรมสาธิตทำผลิตภัณฑ์จากเศษผ้าของแม่เลี้ยงเดี่ยว พร้อมทั้งจำหน่ายสินค้าจากศูนย์แม่เลี้ยงเดี่ยว
นายจุติ กล่าวต่อไปว่า การลงพื้นที่วันนี้ เพื่อให้เกิดความเข้มแข็งในการเลี้ยงดูบุตรหลาน โดยเฉพาะผู้ประสบปัญหาแม่เลี้ยงเดี่ยว และครอบครัวผู้ประสบปัญหาทางสังคมในชุมชนชาวมุสลิม ให้มีอาชีพเลี้ยงตนเองได้ อย่างมีศักดิ์ศรีความเป็นมนุษย์ และทำให้ชุมชนเข้มแข็ง มีหลักศาสนาค้ำจุนให้ชุมชนและสังคมมีคุณภาพต่อไป ซึ่งกระทรวง พม. พยายามจะจัดการแก้ปัญหาครอบครัวกลุ่มเปราะบาง รวมทั้งพ่อแม่เลี้ยงเดี่ยว เพราะว่าได้ถอดบทเรียนจากต่างประเทศมาว่า ถ้าครอบครัวไม่เข้มแข็ง และขาดการเอาใจใส่ลูกหลาน จะทำให้สังคมมีปัญหาได้ ดังนั้น ต้องไปจัดการกับปัญหาที่ต้นเหตุ คือ ทำอย่างไรที่จะสร้างความเข้าใจให้กับเด็กและเยาวชน ต้องมีความพร้อมก่อนมีครอบครัว และอย่าตั้งครรภ์ในวัยเรียน นอกจากนั้น จะต้องสร้างทักษะและองค์ความรู้ให้ เพื่อเป็นภูมิคุ้มกันที่ดีที่สุด แต่สำหรับคนที่ผิดพลาดไปแล้ว อย่าไปคิดที่จะจบชีวิตและท้อถอย เพราะชีวิตมีทางออกอยู่เสมอ
นายจุติ กล่าวเพิ่มเติมว่า วันนี้ กระทรวง พม. ช่วยสร้างทักษะและโอกาสให้ชีวิตทุกคนอยู่ได้ด้วยความมั่นคง โดยบูรณาการกับทุกกระทรวงและทุกภาคส่วนที่เกี่ยวข้อง เช่น กระทรวงศึกษาธิการ วางแผนช่วยเหลือหลังคลอดลูกแล้ว เพื่อกลับไปเรียนหนังสือต่อ กระทรวงแรงงาน ช่วยเหลือเรื่องการประกอบอาชีพและต้นทุนเบื้องต้น ซึ่งกระทรวง พม. ได้มีการเจรจากับธนาคารของรัฐให้การสนับสนุนด้วย เพื่อให้ได้มีชีวิตที่สองที่มั่นคงกว่าเดิม ปัจจุบันพบว่า มีแม่เลี้ยงเดี่ยวที่อยู่ในทะเบียน จำนวน 150,000 คน แต่คาดว่ามีพ่อแม่เลี้ยงเดี่ยวที่ไม่ได้ลงทะเบียนประมาณ 500,000 คน โดยสิ่งที่กังวลในวันนี้ คือ ปัญหาเศรษฐกิจและโลกที่เปลี่ยนแปลงไป จะทำให้มีลูกหลาน จำนวน 3,500,000 คน ต้องอยู่ในความดูแลของญาติพี่น้องของพ่อแม่เด็ก ทั้งนี้ กระทรวง พม. พร้อมเข้าไปแก้ปัญหาที่ต้นเหตุ โดยบูรณาการกับกระทรวงที่เกี่ยวข้องทั้งในด้านการศึกษา สุขภาพ และการฝึกอาชีพ เพื่อพัฒนาคุณภาพชีวิตที่ดีในทุกมิติ
#ช่วย24ชั่วโมง
#ช่วย24ชม
#ข่าวพม.
วันศุกร์ที่ 24 กุมภาพันธ์ 2566
24/02/2566
​โฆษกรัฐบาลเผย นายกฯ ห่วงใยประชาชน ให้ระมัดระวังและดูแลสุขภาพ ช่วงวันที่ 25 – 28 กุมภาพันธ์ 2566 ภาคใต้ฝนจะตกหนัก
ภาคเหนือจะมีอุณหภูมิลดลง
วันนี้ (24 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า กรมอุตุนิยมวิทยาได้ออกประกาศเตือนว่าในช่วงวันที่ 25 – 28 กุมภาพันธ์ 2566 ให้ประชาชนบริเวณภาคใต้ระมัดระวัง ฝนตกหนักและฝนตกสะสม อาจเกิดน้ำท่วมฉับพลัน น้ำป่าไหลหลาก และประเทศไทยตอนบนมีอากาศหนาวเย็นลง อุณหภูมิจะลดลง 2-5 องศาเซลเซียส กับมีลมแรง
โฆษกประจำสำนักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความเป็นห่วงประชาชนที่อาจได้รับผลกระทบจากสภาพอากาศ โดยในช่วงวันที่ 25-28 ก.พ. 66 มรสุมตะวันออกเฉียงเหนือที่พัดปกคลุมอ่าวไทย ภาคใต้ และทะเลอันดามันจะมีกำลังแรงขึ้น ทำให้ภาคใต้ตอนล่างมีฝนเพิ่มขึ้นและมีฝนตกหนักบางแห่ง ขอให้ประชาชนบริเวณภาคใต้ตอนล่างระวังอันตรายจากฝนตกหนักและฝนที่ตกสะสม ซึ่งอาจทำให้เกิดน้ำท่วมฉับพลันและน้ำป่าไหลหลาก โดยเฉพาะพื้นที่ลาดเชิงเขาใกล้ทางน้ำไหลผ่านและพื้นที่ลุ่มไว้ด้วย ส่วนชาวเรือเดินเรือด้วยความระมัดระวัง และหลีกเลี่ยงบริเวณที่มีฝนฟ้าคะนอง ส่วนเรือเล็กบริเวณอ่าวไทยควรงดออกจากฝั่งในช่วงเวลาดังกล่าว รวมทั้งระวังอันตรายจากคลื่นลมแรงที่ซัดเข้าหาฝั่งไว้ด้วย
นอกจากนี้ บริเวณความกดอากาศสูงหรือมวลอากาศเย็นกำลังแรงจากประเทศจีนจะแผ่เสริมลงมาปกคลุมประเทศไทยตอนบนและทะเลจีนใต้ ทำให้ประเทศไทยตอนบนมีอากาศหนาวเย็นลง อุณหภูมิจะลดลง 2-5 องศาเซลเซียส กับมีลมแรง
โฆษกประจำสำนักนายกรัฐมนตรีกล่าวเพิ่มเติมให้ประชาชนดูแลสุขภาพจากอากาศที่เปลี่ยนแปลง รวมถึงช่วยเฝ้าระวังภัยจากอัคคีภัยที่อาจเกิดขึ้นจากอากาศที่แห้ง รวมทั้ง ปฏิบัติตามคำแนะนำจากหน่วยงานที่เกี่ยวข้องเพื่อความปลอดภัย โดยประชาชนสามารถติดตามประกาศจากกรมอุตุนิยมวิทยา และสามารถติดตามข้อมูลที่เว็บไซต์กรม อุตุนิยมวิทยา http://www.tmd.go.th หรือที่ 0-2399-4012-13 และ 1182 ได้ตลอด 24 ชั่วโมง
วันจันทร์ที่ 27 กุมภาพันธ์ 2566
รมว.พม. หนุนความเป็นเลิศชาติพันธุ์  สร้าง Soft Power ดันเศรษฐกิจชุมชน
รมว.พม. หนุนความเป็นเลิศชาติพันธุ์  สร้าง Soft Power ดันเศรษฐกิจชุมชน
เมื่อวันที่ 25 ก.พ. 66เวลา 11.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดกิจกรรม "มหัศจรรย์วิถีชีวิตชนเผ่า Amazing tribal way of life" เพื่อเผยแพร่ประชาสัมพันธ์อัตลักษณ์ของราษฎรบนพื้นที่สูง 8 ชนเผ่าในจังหวัดเชียงราย ได้แก่ การแต่งกาย การแสดง ผลิตภัณฑ์สินค้า และแหล่งท่องเที่ยว เป็นการส่งเสริมให้ราษฎรบนพื้นที่สูงสามารถสร้างอาชีพและรายได้จากอัตลักษณ์และทุนทางสังคมที่มีอยู่ นำไปสู่การพึ่งพาตนเองและการพัฒนาที่ยั่งยืนต่อไป โดยมีนายสุทธิรัตน์ แสงเพ็ญจันทร์ ปลัดอำเภอแม่จัน กล่าวต้อนรับ ทั้งนี้ นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ พร้อมนายกิตติ อินทรกุล รองอธิบดีกรมพัฒนาสังคมและสวัสดิการ และคณะผู้บริหารกระทรวง พม. ผู้บริหารท้องถิ่น ผู้นำชุมชน และผู้แทน 8 ชนเผ่า เข้าร่วมงาน ณ ศูนย์พัฒนาราษฎรบนพื้นที่สูงจังหวัดเชียงราย ตำบลป่าซาง อำเภอแม่จัน จังหวัดเชียงราย
นายจุติ กล่าวว่า กระทรวง พม. ได้ให้ความสำคัญกับราษฎรบนพื้นที่สูง โดยพัฒนาคุณภาพชีวิต ด้วยการสร้างโอกาส สร้างอาชีพรายได้ในอนาคต ที่ต้องบูรณาการทำงานร่วมกัน ซึ่งสิ่งที่อยากเห็นคือความยั่งยืนจากอัตลักษณ์ของชนเผ่าจริงๆ วันนี้ ต้องปรับและออกแบบผลิตภัณฑ์สินค้าของชนเผ่าให้สอดคล้องกับการเปลี่ยนแปลงของโลก ในขณะเดียวกัน ต้องรักษาอัตลักษณ์ ศิลปะวัฒนธรรมของชนเผ่าไว้ ทั้งนี้ ตนเห็นโอกาสพิเศษเรื่อง Soft Power เป็นอำนาจที่มองไม่เห็น แต่เป็นพลังทางวัฒนธรรมและสังคม ที่สามารถบ่งบอกถึงอัตลักษณ์ของประเทศและชุมชนนั้นได้ ซึ่งประเทศไทยถูกจัดอันดับเรื่อง Soft Power เป็นลำดับต้นๆ ของโลก จึงอยากให้ใช้โอกาสและทรัพยากรที่มีอยู่อย่างคุ้มค่า ให้เห็นว่าอัตลักษณ์ของคนไทยและชนเผ่านั้น มีความสำคัญกับการก่อร่างสร้างประเทศไทยมาได้อย่างไร และขอยืนยันว่ารัฐบาลไม่ทิ้งใครไว้ข้างหลัง ได้ให้ความสำคัญเรื่อง Soft Power เพื่อรักษาอัตลักษณ์ ศิลปะวัฒนธรรมไทยของกลุ่มชาติพันธุ์
นายจุติ กล่าวเพิ่มเติมว่า นอกจากนี้ ขอแนะนำเรื่องการสร้างร้านกาแฟที่เป็นแบรนด์ของชนเผ่าให้น่าสนใจ เพื่อให้ทุกคนทั่วโลกได้มาอุดหนุน และวันนี้ เราได้รับความร่วมมือจาก DTAC เข้ามาช่วยสนับสนุนการขายของออนไลน์ และจะช่วยประชาสัมพันธ์ร้านกาแฟของชนเผ่า รวมถึงการทำพิพิธภัณฑ์ออนไลน์สำหรับกลุ่มชาติพันธุ์ หากเราดำเนินการได้ ยิ่งจะทำให้มีคนทั่วโลกมาสนใจเพิ่มขึ้น สามารถสร้างงาน สร้างอาชีพรายได้ และสร้างความสุขในชุมชน ทั้งนี้ เราต้องพัฒนาไปด้วยกัน เราต้องเดินไปด้วยกัน โดยไม่ทิ้งใครไว้ข้างหลัง โดยคณะดำเนินงานราษฎรบนพื้นที่สูงจังหวัดเชียงราย จะเป็นต้นแบบและตัวอย่างด้านการพัฒนาที่มีคุณภาพ มีความเข้มแข็งต่อเนื่อง และนำไปสู่ความยั่งยืน อีกทั้งผู้บริหารกระทรวง พม. ต้องร่วมมือกันกับตำบลป่าซาง กลุ่มชาติพันธุ์ และภาคีเครือข่ายในพื้นที่ วางแผนระยะ 5 ปี 10 ปี และขับเคลื่อนงานอย่างเข้มแข็ง เพื่อความเป็นเลิศของชาติพันธุ์ ไม่ใช่ความอยู่รอดของชาติพันธุ์
#ช่วย24ชั่วโมง #ช่วย24ชม #ข่าวพม.
วันพุธที่ 1 มีนาคม 2566
Cabinet approves construction of Mae Ta Chang Reservoir in Chiang Rai’s Mae Suay district
Cabinet approves construction of Mae Ta Chang Reservoir in Chiang Rai’s Mae Suay district
February 28, 2023, Deputy Government Spokesperson Traisuree Taisaranakul disclosed that the cabinet has granted the Royal Irrigation Department to implement Mae Ta Chang Reservoir construction project in Chiang Rai province under the budget framework of 1,325.28 million Baht, as proposed by Ministry of Agriculture and Cooperatives.
The construction of Mae Ta Chang Reservoir is aimed to address shortage of water for consumption during the dry season and alleviate flood in the rainy season. The reservoir will also contribute to aquaculture breeding and conservation, and forest rehabilitation.
Construction period is projected for 3 years (2024-2026). The reservoir will be constructed as a zoned type dam, with the crest width of 10 meters, length: 657 meters, and height: 42 meters. Water storage capacity is 32 million cubic meters. Headwork and reservoir are situated in Ban Mai Charoen, Padad subdistrict, Mae Suay district, Chiang Rai province, with the total area of 1,696 rai 2 ngan 37 square wah. The Royal Irrigation Department has been granted the use of reserved forest, comprising the forest area in Mae Lao National Forest on the left bank (1,595 rai 1 ngan 12 square wah), and state-protected area (under the cabinet resolution, dated April 7, 1993) of 101 rai 1 ngan 25 square wah, by Ministry of Natural Resources and Environment.
Once completed, the reservoir will serve 12,865 rai of irrigated areas, 17,200 rai of agricultural areas, and 4,775 households in Chiang Rai’s Padad, Sri Toi, and Mae Prik subdistricts.
วันพฤหัสบดีที่ 23 กุมภาพันธ์ 2566
23/02/2566
หัวหน้าผู้ตรวจฯ เป็นสักขีพยานส่งมอบเครื่องจักรทำอิฐของโรงงานให้ชุมชนใกล้โรงงานศรีตรังฯ เมืองอุบล
นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม เป็นสักขีพยานส่งมอบเครื่องจักรทำอิฐของโรงงานให้ชุมชนใกล้โรงงานศรีตรังฯ เมืองอุบล
วันนี้ 22 กุมภาพันธ์ 2566 เวลา 15.00 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม และ นายวรรณเวทย์ ศิวารัตน์ อุตสาหกรรมจังหวัดอุบลราชธานี และข้าราชการสำนักงานอุตสาหกรรมจังหวัดอุบลราชธานี เข้าเยี่ยมชม บริษัท ศรีตรัง แอโกรอินดัสทรี จำกัด (มหาชน) ตั้งอยู่ใน อ.วาริชำราบ จ.อุบลราชธานี ประกอบกิจการผลิตยางแท่ง STR 20 โดยบริษัทฯ นำเสนอโครงการที่เกี่ยวข้องกับ การจัดการสิ่งแวดล้อม / CSR / ความปลอดภัย รวมทั้งการป้องกันและแก้ไขปัญหาเรื่องกลิ่นจากการประกอบการ เพื่อไม่ให้ส่งผลกระทบต่อชุมชนรอบโรงงาน
ทั้งนี้ หัวหน้าผู้ตรวจฯ ได้เป็นสักขีพยานในพิธีส่งมอบเครื่องมือและเครื่องจักรอุปกรณ์ สำหรับทำอิฐ S-brick “อิฐยั่งยืน อิฐรักษ์โลก”ของบริษัทฯ ที่นำขี้เถ้าไม้เบญจพรรณจากหม้อไอน้ำของโรงงานมาใช้ประโยชน์ และถ่ายทอดองค์ความรู้ให้ชุมชนสามารถทำ S-brick ได้ด้วยตนเอง เพื่อเป็นรายได้เสริม ในเบื้องต้นโรงงานดังกล่าว ยินดีรับซื้อ S-brick กลับมาใช้ และร่วมมือกับชุมชนในการหาช่องทางการตลาดในอนาคต อีกด้วย
วันอังคารที่ 28 กุมภาพันธ์ 2566
กรมเจ้าท่า จัดประชุมรับฟังความคิดเห็น แผนจัดการมลพิษทางน้ำเนื่องจากน้ำมันและเคมีภัณฑ์ บูรณาการร่วมภาครัฐ ภาคเอกชน ก่อนนำไปสู่การปฏิบัติจริง
...
กรมเจ้าท่า จัดประชุมรับฟังความคิดเห็น แผนจัดการมลพิษทางน้ำเนื่องจากน้ำมันและเคมีภัณฑ์ บูรณาการร่วมภาครัฐ ภาคเอกชน ก่อนนำไปสู่การปฏิบัติจริง
จากนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) มอบหมายให้กรมเจ้าท่า จัดรับฟังความคิดเห็นแผนการขจัดมลพิษทางน้ำเนื่องจากน้ำมันและเคมีภัณฑ์ เพื่อรวบรวมความคิดเห็นของผู้ที่มีส่วนได้ส่วนเสียทั้งภาครัฐและเอกชน รวมถึงประชาชน ต่อแผนจัดการมลพิษทางน้ำเนื่องจากน้ำมันและเคมีภัณฑ์ และแผนปฏิบัติการตามระเบียบสำนักนายกรัฐมนตรีว่าด้วยการจัดการมลพิษทางน้ำเนื่องจากน้ำมันและเคมีภัณฑ์ พ.ศ. 2565
วันที่ 28 กุมภาพันธ์ 2566 นายสรพงศ์ ไพฑูรย์พงษ์ รักษาการอธิบดีกรมเจ้าท่า มอบหมายให้ นายภูริพัฒน์​ ธีระกุลพิศุทธิ์​ รองอธิบดีกรมเจ้าท่า​ ด้านปลอดภัย เป็นประธานฯ ในการประชุมรับฟังความคิดเห็น แผนจัดการมลพิษทางน้ำ เนื่องจากน้ำมันและเคมีภัณฑ์ และแผนปฏิบัติการ ณ ห้องประชุมพัชราวดี โรงแรมปรินซ์พาเลซ กรุงเทพฯ
น้ำมันและเคมีภัณฑ์ เป็นสิ่งที่มีบทบาทและมีความสำคัญอย่างยิ่งต่อเศรษฐกิจและประชาชน เนื่องจากน้ำมันและเคมีภัณฑ์มีอยู่เฉพาะบางแห่งและบางพื้นที่ของโลก ดังนั้นการผลิตและการใช้ประโยชน์จากน้ำมันและเคมีภัณฑ์จึงจำเป็นต้องมีระบบการขนส่งเข้ามามีส่วนร่วม ซึ่งการขนส่งน้ำมันหรือเคมีภัณฑ์จึงนิยมใช้ระบบการขนส่งทางเรือเป็นหลักเนื่องจากมีค่าใช้จ่ายต่ำกว่าการขนส่งในรูปแบบอื่นๆ ถึงแม้ว่าการขนส่งน้ำมันหรือเคมีภัณฑ์ทางเรือจะมีมาตรการเฝ้าระวังและป้องกันเพียงใด อุบัติเหตุจากการขนส่งย่อมเกิดขึ้นได้เสมอ ซึ่งหากน้ำมันหรือเคมีภัณฑ์รั่วไหลลงสู่ทะเลหรือแหล่งน้ำสาธารณะใด ย่อมหลีกเลี่ยงไม่ได้ถึงผลกระทบและความเสียหายอย่างร้ายแรงต่อสิ่งแวดล้อมและประชาชน
ดังนั้น กรมเจ้าท่า โดยสำนักความปลอดภัยและสิ่งแวดล้อมทางน้ำ จึงได้จัดประชุมรับฟังความคิดเห็นต่อร่างแผนจัดการมลพิษทางน้ำเนื่องจากน้ำมันและเคมีภัณฑ์ และแผนปฏิบัติการ โดยอาศัยอำนาจตามความในข้อ 9 แห่งระเบียบสำนักนายกรัฐมนตรีว่าด้วยการจัดการมลพิษทางน้ำเนื่องจากน้ำมันและเคมีภัณฑ์ พ.ศ. 2565 โดยคณะทำงานจัดทำร่างแผนจัดการมลพิษทางน้ำเนื่องจากน้ำมันและเคมีภัณฑ์ หน่วยงานอื่นที่เกี่ยวข้อง รวมถึงผู้เชี่ยวชาญต่าง ๆ ได้ร่วมกันจัดทำแผนจัดการมลพิษทางน้ำเนื่องจากน้ำมันและเคมีภัณฑ์ และแผนปฏิบัติการ เพื่อกำหนดภารกิจ แนวทางในการปฏิบัติงาน ยุทธวิธี และหน้าที่ความรับผิดชอบขององค์กรต่างๆ ประกอบด้วยหน่วยงานภาครัฐและภาคเอกชน ให้สามารถประสานความร่วมมือและระดมทรัพยากรที่มีอยู่มาใช้ร่วมกันในการขจัดมลพิษทางน้ำเนื่องจากน้ำมันและเคมีภัณฑ์ในน่านน้ำไทยได้อย่างรวดเร็ว และมีประสิทธิภาพสูงสุดในการลดผลกระทบต่อสภาพแวดล้อมและทรัพยากรธรรมชาติ พร้อมใช้เป็นแนวทางให้แก่หน่วยงานที่เกี่ยวข้องดำเนินการตามแผนที่กำหนดต่อไป
วันพุธที่ 22 กุมภาพันธ์ 2566
รองปลัดกระทรวงเกษตรและสหกรณ์เข้าร่วมงานสัมมนา Carbon Accounting: Observation from Space
รองปลัดกระทรวงเกษตรและสหกรณ์เข้าร่วมงานสัมมนา Carbon Accounting: Observation from Space
เมื่อวันพุธที่ 22 กุมภาพันธ์ 2566 นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้เข้าร่วมงานสัมมนา Carbon Accounting: Observation from Space โดยมีนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในพิธีเปิดการสัมมนาฯ และกล่าวปาฐกถาในหัวข้อ นโยบายและการขับเคลื่อนการปฏิบัติงานด้านการเปลี่ยนแปลงสภาพภูมิอากาศของไทย เพื่อบรรลุเป้าหมาย Carbon Neutrality และ Net Zero GHG Emission พร้อมด้วย นายปกรณ์ อาภาพันธุ์ผู้อำนวยการสำนักงานพัฒนาเทคโนโลยีอวกาศและภูมิสารสนเทศ (องค์การมหาชน):GISTDA นายบุญญนิตย์ วงศ์รักมิตร ผู้ว่าการการไฟฟ้าฝ่ายผลิตแห่งประเทศไทย หม่อมหลวงดิศปนัดดา ดิศกุล ประธานเจ้าหน้าที่บริหาร มูลนิธิแม่ฟ้าหลวง ในพระบรมราชูปถัมภ์ นายเกียรติชาย ไมตรีวงษ์. ผู้อำนวยการ องค์การบริหารจัดการก๊าซเรือนกระจก และผู้เชี่ยวชาญในระดับนานาชาติ ร่วมการสัมมนาในครั้งนี้
การจัดงานสัมมนาดังกล่าว มีวัตถุประสงค์เพื่อถ่ายทอดองค์ความรู้การใช้เทคโนโลยีอวกาศจาก Earth Observation Satellite ในการวัดค่า Carbon จากพืช ให้แก่ผู้เข้าร่วมจากภาครัฐ ภาคเอกจากหน่วยงานที่เกี่ยวข้อง และผู้สนใจ
วันอังคารที่ 28 กุมภาพันธ์ 2566
28/02/2566
ครม.เห็นชอบจัดสรรงบกลาง 1,037.48 ล้านบาท สำหรับดำเนินโครงการนำร่องตามโมเดลเศรษฐกิจ BCG กองทุนหมู่บ้านและชุมชนเมือง
ครม.เห็นชอบจัดสรรงบกลาง 1,037.48 ล้านบาท สำหรับดำเนินโครงการนำร่องตามโมเดลเศรษฐกิจ BCG กองทุนหมู่บ้านและชุมชนเมือง
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 28 ก.พ. 66 ได้ เห็นชอบการจัดสรรงบประมาณรายจ่ายประจำปีงบประมาณ พ.ศ. 2566 งบกลาง รายการเงินสำรองจ่ายเพื่อกรณีฉุกเฉินหรือจำเป็น วงเงิน 1,037.48 ล้านบาท เพื่อเป็นค่าใช้จ่ายในโครงการนำร่องตามโมเดลเศรษฐกิจ BCG กองทุนหมู่บ้านและชุมชนเมือง ตามที่สำนักงานกองทุนหมู่บ้านและชุมชนเมือง(สทบ.) เสนอ
ทั้งนี้ สทบ. ได้ริเริ่มโครงการนี้เนื่องจากได้เล็งเห็นความเดือดร้อนของสมาชิกกองทุนหมู่บ้านฯ ตลอดจนประชาชนที่อาศัยในหมู่บ้านและชุมชนที่ต้องแบกรับภาระเรื่องต้นทุนการผลิตที่สูงขึ้น แต่ผลผลิตหรือรายได้ลดลง จึงมีความจำเป็นเร่งด่วนต้องดำเนินโครงการโดยนำโมเดลเศรษฐกิจแบบ BCG เข้ามาขับเคลื่อน
น.ส.ไตรศุลี กล่าวว่า ตามโครงการจะสนับสนุนให้กองทุนหมู่บ้านและชุมชนเมือง ซึ่งปัจจุบันมีอยู่ทั้งหมด 786 กองทุน ดำเนินการติดตั้งเทคโนโลยีเพื่อสนับสนุนเศรษฐกิจแบบ BCG 5 รูปแบบกิจกรรม ได้แก่
1.เทคโนโลยีการเกษตรอัจฉริยะ แบบกลางแจ้ง/ระบบเปิด เช่น การติดตั้งแผงโซล่าเซลล์และจัดทำระบบจ่ายน้ำอัตโนมัติด้วยโดรน
2.เทคโนโลยีการเกษตรอัจฉริยะ แบบในร่ม/ระบบปิด เช่น การติดตั้งระบบการใช้น้ำอย่างประหยัดด้วยระบบน้ำหยด
3.เทคโนโลยีผลิตส่งเสริมทางด้านการเกษตรและอาหารครบวงจร เช่น การใช้เครื่องจักรและเทคโนโลยีสมัยใหม่เพื่อลดต้นทุนการผลิต และการผลิตพลังงานไฟฟ้าด้วยพลังงานทดแทน
4.เทคโนโลยีการผลิตเชื้อเพลิงพลังงาน ผลิตภัณฑ์จากวัสดุเหลือใช้ทางการเกษตรหรือขยะ เช่น การนำวัสดุเหลือใช้ทางการเกษตรมาทำปุ๋ยหมัก/จุลินทรีย์
5.เทคโนโลยีผลิตน้ำดื่ม แบบครบวงจร เช่น การใช้ระบบโซล่าเซลล์เข้ามาช่วยในกระบวนการผลิตเพื่อลดต้นทุนการผลิตน้ำดื่ม
น.ส.ไตรศุลี กล่าวว่า สทบ.ประเมินว่าโครงการจะสามารถยกระดับการผลิต การค้าและการบริการในระดับชุมชน และยังเป็นการกระตุ้นการบริโภคและลงทุนของชุมชนจากผลผลิตตามโครงการ เกิดเศรษฐกิจหมุนเวียนที่เข้มแข็ง และโครงการนี้จะเป็นการนำร่องตามโมเดลเศรษฐกิจ BCG กระตุ้นการพัฒนาเศรษฐกิจแบบใหม่ในระดับฐานรากที่ต่อเนื่องต่อไป
สำหรับขั้นตอนการดำเนินโครงการ สทบ. จะประกาศให้สมาชิกกองทุนหมู่บ้านและชุมชนเมืองทราบในรายละเอียดต่อไป
วันพฤหัสบดีที่ 23 กุมภาพันธ์ 2566
ประชุมกองทุนดีอี ครั้งที่ 1/2566
ประชุมกองทุนดีอี ครั้งที่ 1/2566
วันนี้ (23 ก.พ. 2566) – ศ.พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมคณะอนุกรรมการกลั่นกรองพิจารณาโครงการ ครั้งที่ 1/2566 กองทุนพัฒนาดิจิทัลเพื่อเศรษฐกิจและสังคม (กองทุนดีอี) สำนักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) โดยมีนายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ และผู้ที่เกี่ยวข้อง เข้าร่วม ณ ห้องประชุม ONDE-1 ชั้น 9 สดช.
_____________________
วันพฤหัสบดีที่ 23 กุมภาพันธ์ 2566
23/02/2566
“ทิพานัน” โชว์ผลงาน "พล.อ.ประยุทธ์" ปั้น "มหานครเศรษฐกิจใหม่ในภาคตะวันออก" เป็นรูปธรรม  ดันโครงการก่อสร้างท่าเรืออุตสาหกรรมมาบตาพุด ระยะที่  3 ช่วงที่ 1 คืบหน้าแล้ว38.53%
“ทิพานัน” โชว์ผลงาน "พล.อ.ประยุทธ์" ปั้น "มหานครเศรษฐกิจใหม่ในภาคตะวันออก" เป็นรูปธรรม  ดันโครงการก่อสร้างท่าเรืออุตสาหกรรมมาบตาพุด ระยะที่  3 ช่วงที่ 1 คืบหน้าแล้ว38.53% เร็วกว่าแผนที่กำหนดไว้ หวังสร้างความมั่นคงพลังงาน ดึงดูดนักลงทุน
วันนี้ (23 ก.พ. 66) น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะประธานคณะกรรมการนโยบายเขตพัฒนาพิเศษภาคตะวันออก (กพอ.)เร่งขับเคลื่อนโครงการก่อสร้างท่าเรืออุตสาหกรรมมาบตาพุด ระยะที่ 3 เพื่อรองรับการขนถ่ายก๊าซธรรมชาติและสินค้าเหลวในกลุ่มอุตสาหกรรมปิโตรเคมี เพื่อความมั่นคงด้านพลังงานของประเทศ ซึ่งปัจจุบันการการดำเนินการในช่วง ที่ 1 มีความคืบหน้าแล้วกว่า 38.53 % เร็วกว่าแผนงานที่กำหนดไว้ 1.10 % โดยได้ดำเนินการออกแบบโครงสร้างพื้นฐานและงานออกแบบรายละเอียดเสร็จเรียบร้อยแล้ว ขณะที่งานก่อสร้างเขื่อนกันทรายสามารถลงหินแกนแล้วเสร็จ 100% และเริ่มทดสอบการขุดลอกไปเมื่อวันที่ 15 กุมภาพันธ์ และเริ่มงานขุดลอกและถมทะเลพื้นที่ของโครงการฯเมื่อวันที่ 20 กุมภาพันธ์ที่ผ่านมา
น.ส.ทิพานัน กล่าวว่า สำหรับโครงการก่อสร้างท่าเรืออุตสาหกรรมมาบตาพุด ระยะที่ 3 เป็นโครงการสำคัญเร่งด่วนหนึ่งในโครงการพัฒนาโครงสร้างพื้นฐานในพื้นที่ระเบียงเศรษฐกิจพิเศษภาคตะวันออก Eastern Economic Corridor หรือ EEC มีมูลค่าการลงทุน 6.4 หมื่นล้านบาท แบ่งเป็น การลงทุนของภาคเอกชน 5.2 หมื่นล้านบาท และภาครัฐ 1.2 หมื่นล้านบาท มีเป้าหมายเพิ่มขีดความสามารถและความจุในการขนถ่ายก๊าซธรรมชาติและสินค้าเหลวสำหรับอุตสาหกรรมปิโตรเคมีอีก 19 ล้านตันต่อปี ใน 30 ปีข้างหน้า รวมถึงรองรับการขยายตัวของอุตสาหกรรมเหล็กครบวงจร อุตสาหกรรมปุ๋ยเคมี และการลงทุนในอุตสาหกรรมต่อเนื่อง โดยจะดำเนินงานเป็น 2 ช่วง คือ
ช่วงที่ 1 เป็นการร่วมทุนระหว่าง กนอ.กับบริษัท กัลฟ์ เอ็มทีพี แอลเอ็นจี เทอร์มินัล จำกัด เพื่อขยายพื้นที่นิคมอุตสาหกรรมมาบตาพุดด้วยการถมทะเลพื้นที่ 1,000 ไร่ (พื้นที่หลังท่าและหน้าท่าพร้อมใช้งาน 550 ไร่ และพื้นที่กักเก็บตะกอนดิน 450 ไร่)
ช่วงที่ 2 การพัฒนาท่าเรืออุตสาหกรรมมาบตาพุด ระยะที่ 3 ได้เปิดขายซองประมูลเมื่อวันที่ 8 พฤศจิกายน-8 ธันวาคม 2565 และจะให้เอกชนยื่นข้อเสนอในวันที่ 6 มิถุนายน 2566 ขณะเดียวกันได้จ้างทีมศึกษาโครงการช่วงที่ 2 อีกครั้ง เพื่อพิจารณาค่าร่วมดำเนินการระหว่างรัฐและเอกชนว่ามีความเหมาะสมหรือไม่ เพื่อเตรียมเสนอคณะรัฐมนตรี (ครม.) ให้พิจารณาหากมีการเปลี่ยนแปลง ส่วนโครงการพัฒนาท่าเรือมาบตาพุด ระยะที่ 3 (ช่วงที่ 2) ในภาพรวม ทั้งหมดจะยังคงแล้วเสร็จในช่วงปลายปี 2569 ถึงต้นปี 2570
รองโฆษกประจำสำนักนายกรัฐมนตรี กล่าวว่า ทั้งนี้ โครงการทั้งช่วงที่ 1 และ ช่วงที่ 2 ก่อให้เกิดการจ้างงานเพิ่มมากขึ้น ทำให้ชุมชนมีรายได้และยกระดับคุณภาพชีวิตที่ดีขึ้น ส่งผลดีต่อเศรษฐกิจในชุมชนและภาพรวมเศรษฐกิจของประเทศ และเมื่อโครงการแล้วเสร็จ มีความมั่นคงด้านพลังงาน ก็จะยิ่งดึงดูดนักลงทุนให้มีความเชื่อมั่นในการลงทุนทั้งในพื้นที่EECและทั่วประเทศ“ถือเป็นผลงานที่โดดเด่น ของ พล.อ.ประยุทธ์ ในการพัฒนาประเทศอย่างเป็นรูปธรรม ที่กำลังปั้นมหานครเศรษฐกิจใหม่ในภาคตะวันออก ให้เป็นจริงได้ในไม่ช้า เป็นไปตามยุทธศาสาตร์ชาติ 20 ปี ผ่านการพัฒนาโครงสร้างพื้นฐานต่างๆ อย่างครอบคลุม รอบด้านเพื่อประโยชน์ของคนทุกกลุ่ม”รองโฆษกประจำสำนักนายกรัฐมนตรี กล่าว
วันจันทร์ที่ 27 กุมภาพันธ์ 2566
กรมการขนส่งทางบก เผย “ระบบแจ้งเตือนถุงลมนิรภัย” แจ้งเตือนเจ้าของรถแล้วกว่า 50,000 ราย แก้ไขถุงลมนิรภัยไปแล้วกว่า 6,000 คัน เพิ่มขึ้นกว่า 60% เมื่อเปรียบเทียบกับปีที่ผ่านมา
...
กรมการขนส่งทางบก เผย “ระบบแจ้งเตือนถุงลมนิรภัย” แจ้งเตือนเจ้าของรถแล้วกว่า 50,000 ราย แก้ไขถุงลมนิรภัยไปแล้วกว่า 6,000 คัน เพิ่มขึ้นกว่า 60% เมื่อเปรียบเทียบกับปีที่ผ่านมา
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม กล่าวว่า ตามที่มีรายงานปัญหาการทำงานผิดปกติของถุงลมนิรภัยยี่ห้อทาคาตะ (Takata) ในรถยนต์ที่ผลิตและจำหน่ายในระหว่างปี 2541 - 2561 ที่เป็นปัญหาในหลายประเทศทั่วโลกรวมทั้งประเทศไทย ซึ่งอาจเป็นอันตรายกับผู้ขับรถและผู้โดยสาร กรมการขนส่งทางบก (ขบ.) สมาคมอุตสาหกรรมยานยนต์ไทย และบริษัทรถยนต์ ได้ร่วมกันดำเนินมาตรการต่าง ๆ ตั้งแต่ปี 2561 เพื่อแจ้งให้เจ้าของรถที่เข้าข่ายรถติดตั้งถุงลมนิรภัยยี่ห้อทาคาตะ นำรถมาตรวจสอบและแก้ไขถุงลมนิรภัย อย่างต่อเนื่อง ทั้งในด้านการสนับสนุนข้อมูลเพื่อใช้ติดต่อเจ้าของรถ รวมถึงการจัดกิจกรรมประชาสัมพันธ์ ตามช่องทางสื่อสารของ ขบ. โดย ขบ. สมาคมอุตสาหกรรมยานยนต์ไทย และบริษัทรถยนต์ ได้ร่วมกันจัดทำและเปิดใช้งาน “ระบบแจ้งเตือนถุงลมนิรภัย” ตั้งแต่วันที่ 23 มกราคม 2566 เพื่อแจ้งเตือนเมื่อดำเนินการทางทะเบียนและภาษีรถทั้งที่สำนักงานขนส่งทั่วประเทศและระบบชำระภาษีรถประจำปีออนไลน์ (DLT E-Service) หากระบบตรวจสอบ และพบว่าเป็นรถที่เข้าข่ายเปลี่ยนถุงลมนิรภัย เจ้าหน้าที่จะทำการแจ้งโดยทันที หรือในกรณีดำเนินการชำระภาษีรถประจำปีผ่านระบบออนไลน์ (DLT E-Service) ระบบจะขึ้นหน้าต่างแจ้งเตือนทันที โดยทั้ง 2 ระบบจะมีการขอข้อมูล ชื่อ - นามสกุล และเบอร์ติดต่อ เพื่อนำไปใช้ในการติดต่อให้เจ้าของรถนำรถไปตรวจสอบและแก้ไขถุงลมนิรภัย ซึ่งประชาชนสามารถเลือกได้ว่าจะยินยอมให้ข้อมูลหรือปฏิเสธไม่ให้ข้อมูล ทั้งนี้ เมื่อดำเนินการด้านทะเบียนและภาษีรถแล้วเสร็จจะมีข้อความเตือนที่ใบเสร็จรับเงินให้นำรถเข้ารับบริการที่ศูนย์บริการใกล้บ้านหรือตรวจสอบข้อมูลได้ที่ www.checkairbag.com ทั้งนี้ ภายหลังจากเปิดใช้งานระบบมาเป็นระยะเวลา 1 เดือน ตั้งแต่วันที่ 23 มกราคม - 22 กุมภาพันธ์ 2566 มีการแจ้งเตือนแล้ว 50,420 คัน และมีการนำรถเข้าแก้ไขถุงลมนิรภัยแล้ว จำนวน 6,646 คัน ซึ่งเมื่อเปรียบเทียบกับสถิติการแก้ไขถุงลมนิรภัยเฉลี่ยต่อเดือนเมื่อปี 2565 (ประมาณ 4,123 คันต่อเดือน) พบว่าเพิ่มขึ้นกว่า 60%
อธิบดีกรมการขนส่งทางบก กล่าวเพิ่มเติมว่า เพื่อให้ประชาชนใช้รถที่ได้มาตรฐานและปลอดภัย จึงขอเชิญชวนประชาชนตรวจสอบว่ารถของท่านเข้าข่ายต้องเข้ารับการตรวจสอบและแก้ไขถุงลมนิรภัยหรือไม่ ผ่านช่องทางเว็บไซต์ www.checkairbag.com หากพบว่าเป็นรถที่เข้าข่ายติดตั้งถุงลมนิรภัยยี่ห้อทาคาตะ ให้รีบนำรถเข้ารับการตรวจสอบและแก้ไขที่ศูนย์บริการรถยนต์ใกล้บ้านท่านทั่วประเทศ “ฟรี..ไม่เสียค่าใช้จ่ายใด ๆ ทั้งสิ้น” ขบ. มีเป้าหมายที่จะต้องเรียกคืนรถที่เข้าข่ายทุกคันเข้ารับการตรวจสอบและแก้ไขถุงลมนิรภัย เพื่อเป็นการปกป้องชีวิตและทรัพย์สินของผู้บริโภค และเพื่อให้เกิดความปลอดภัยสูงสุดต่อประชาชนผู้ใช้รถทุกคนต่อไป
วันจันทร์ที่ 27 กุมภาพันธ์ 2566
27/02/2566
โฆษกรัฐบาลเผย นายกฯ ชื่นชมนักกีฬาแบดมินตันเยาวชนไทย คว้าแชมป์ 3 ประเภท ในการแข่งขันแบดมินตัน ระดับเยาวชนนานาชาติ ITALIAN JUNIOR 2023 พร้อมเชิญชวนส่งกำลังใจในการแข่งขันครั้งต่อไป
โฆษกรัฐบาลเผย นายกฯ ชื่นชมนักกีฬาแบดมินตันเยาวชนไทย คว้าแชมป์ 3 ประเภท ในการแข่งขันแบดมินตัน ระดับเยาวชนนานาชาติ ITALIAN JUNIOR 2023 พร้อมเชิญชวนชาวไทยร่วมส่งกำลังใจในการแข่งขันครั้งต่อไป
(วันที่ 27 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมแสดงความยินดีกับนักกีฬาแบดมินตันเยาวชนไทยที่ทำผลงานได้ดีเยี่ยม สามารถคว้าแชมป์ได้ถึง 3 ประเภท และรองแชมป์ 1 ประเภท ในการแข่งขันแบดมินตัน ระดับเยาวชนนานาชาติ ในการแข่งขัน อิตาเลี่ยน จูเนียร์ 2023 (ITALIAN JUNIOR 2023) ซึ่งเป็นการแข่งขันเก็บคะแนนสะสม World Junior Ranking ของสหพันธ์แบดมินตันโลก (Badminton World Federation: BWF) ที่เมืองมิลาน ประเทศอิตาลี ระหว่างวันที่ 24 - 26 กุมภาพันธ์ 2566 ที่ผ่านมา เป็นการยืนยันศักยภาพทางด้านกีฬาของไทยในเวทีนานาชาติ
โฆษกประจำสำนักนายกรัฐมนตรี กล่าวเพิ่มเติมว่า ในการแข่งขันครั้งนี้ มีนักกีฬาแบดมินตันเยาวชนไทยผ่านเข้าลุ้นแชมป์ในรอบชิงชนะเลิศได้ถึง 4 ประเภท และสามารถคว้าแชมป์ไปได้ 3 ประเภท ได้แก่ 1) ประเภทคู่ผสม ต้า ธนากร มีชัย กับ กวางตุ้ง ฟุ้งฟ้า กอปรธรรมกิจ สามารถเอาชนะ แอรอน ไต้ กับ ฉาง เหวินซื่อ จากมาเลเซีย ไป 2-0 เกม 2) ประเภทชายเดี่ยว กาย ณชกร ภู่ศรี สามารถเอาชนะ อัปเปอร์ วงทรัพย์ วงศ์ทรัพย์อินทร์ (ชิงแชมป์กันเอง) ไป 2-1 เกม และ 3) ประเภทหญิงคู่ ส้มโอ ปทิต ศรีสวัสดิ์ กับ กวางตุ้ง ฟุ้งฟ้า กอปรธรรมกิจ สามารถเอาชนะ อะตอม ศิรดา รุ่งพิบูลโสภิษฐ์ กับ ปอย เมทิกา พุทธวิลัย (ชิงแชมป์กันเอง) ไป 2-1 เกม และรองแชมป์ ทั้งนี้ ประเภทหญิงเดี่ยว โดย อะตอม ศิรดา รุ่งพิบูลโสภิษฐ์ พ่ายให้กับ อึ้ง ยี่ซิง จากมาเลเซีย ไป 0-2 เกม
สำหรับการแข่งขันครั้งต่อไป นักกีฬาแบดมินตันเยาวชนไทยจะเดินทางไปเข้าร่วมการแข่งขันแบดมินตัน ระดับเยาวชนนานาชาติ ในการแข่งขัน โยเน๊กซ์ ดัทช์ จูเนียร์ อินเตอร์เนชั่นแนล 2023 (YONEX DUTCH JUNIOR INTERNATIONAL 2023) ในการแข่งขันเก็บคะแนนสะสม World Junior Ranking ของสหพันธ์แบดมินตันโลก (BWF) ในวันที่ 1-5 มีนาคม 2566 ที่เมืองฮาร์เลม ประเทศเนเธอร์แลนด์
“นายกรัฐมนตรีแสดงความยินดีและชื่นชมความสำเร็จของนักกีฬาแบดมินตันเยาวชนไทยที่สามารถทำผลงานในการแข่งขันฯ ได้อย่างโดดเด่น สะท้อนให้เห็นถึงศักยภาพ และความสามารถของนักกีฬาไทย ส่วนผู้ที่ผิดหวังอย่าเสียใจ แต่ให้เก็บเป็นประสบการณ์ ฝึกฝนเพื่อความสำเร็จในอนาคต คนไทยพร้อมให้กำลังใจ พร้อมทั้งเชิญชวนชาวไทยร่วมส่งกำลังใจให้นักกีฬาแบดมินตันเยาวชนไทยในการแข่งขันเก็บคะแนนครั้งต่อไปด้วย” นายอนุชาฯ กล่าว
วันอังคารที่ 28 กุมภาพันธ์ 2566
28/02/2566
ครม. อนุมัติจ่ายเงินช่วยเหลือผู้ประสบอุทกภัยฤดูฝน 2565  เพิ่มเติม ในพื้นที่ กทม. และ 15 จังหวัด  จำนวน 237,048 ครัวเรือน วงเงิน  1,190.46 ล้านบาท
ครม. อนุมัติจ่ายเงินช่วยเหลือผู้ประสบอุทกภัยฤดูฝน 2565  เพิ่มเติม ในพื้นที่ กทม. และ 15 จังหวัด  จำนวน 237,048 ครัวเรือน วงเงิน  1,190.46 ล้านบาท
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี แถลงมติคณะรัฐมนตรี วันนี้ (28 กุมภาพันธ์ 2566) อนุมัติให้จ่ายเงิน ช่วยเหลือ ผู้ประสบอุทกภัยในช่วงฤดูฝนปี 2565 เพิ่มเติม สำหรับกรณีพื้นที่ประสบอุทกภัย ตั้งแต่วันที่ 29 ตุลาคม 2565 - 31 มกราคม 2566 ในพื้นที่กรุงเทพมหานครและ 15 จังหวัด (ได้แก่ ชุมพร ตรัง นครปฐม นครศรีธรรมราช นราธิวาส ประจวบคีรีขันธ์ ปัตตานี พัทลุง ยะลา ระนอง สงขลา สตูล สมุทรสาคร สุราษฎร์ธานี และอ่างทอง) ซึ่งต้องไม่เป็นครัวเรือนที่ได้รับความช่วยเหลือผู้ประสบอุทกภัยในช่วงฤดูฝนปี 2565 ตามมติ ครม. (29 พ.ย. 65) จากการสำรวจเบื้องต้น มีครัวเรือนที่ได้รับผลกระทบจากอุทกภัย ในพื้นที่ กทม. และ 15 จังหวัด จำนวน 237,048 ครัวเรือน วงเงิน 1,190.46 ล้านบาท
หลักเกณฑ์การเยียวยาฯ
- 24 ชั่วโมง - 7 วัน จำนวน 193,802 ครัวเรือน อัตราจ่าย 5,000 บาท วงเงิน 969.01 ล้านบาท
- เกินกว่า 7 วัน แต่ไม่เกิน 30 วัน จำนวน 40,808 ครัวเรือน อัตราจ่าย 5,000 บาท วงเงิน 204.04 ล้านบาท
- เกินกว่า 30 วัน แต่ไม่เกิน 60 วัน จำนวน 2,265 ครัวเรือน อัตราจ่าย 7,000 บาท วงเงิน 15.86 ล้านบาท
- เกินกว่า 60 วัน จำนวน 173 ครัวเรือน อัตราจ่าย 9,000 บาท วงเงิน 1.56 ล้านบาท
โฆษกประจำสำนักนายกรัฐมนตรี กล่าวเพิ่มเติมว่า ทั้งนี้ คณะรัฐมนตรีเคยมีมติให้ความช่วยเหลือไว้แล้วแต่ยังคงมีประชาชน ที่ได้รับผลกระทบและได้รับความเดือดร้อนจากสถานการณ์อุทกภัย น้ำท่วมฉับพลัน น้ำไหลหลาก น้ำล้นตลิ่ง และการระบายน้ำ ในช่วงฤดูฝน ปี 2565 ตั้งแต่วันที่ 29 ต.ค. 65 - 31 ม.ค. 66 โดยเป็นจังหวัดที่เคยได้รับความช่วยเหลือตามมติ ครม. ( 29 พ.ย. 65 ) แต่คนละพื้นที่จำนวน 10 จังหวัด ได้แก่ นครปฐม สมุทรสาคร อ่างทอง ตรัง นครศรีธรรมราช นราธิวาส ระนอง สตูล สุราษฎร์ธานีและชุมพร และจังหวัดที่ได้รับความช่วยเหลือเพิ่มเติม จำนวน 6 จังหวัด ได้แก่ กทม. ประจวบคีรีขันธ์ ปัตตานี พัทลุง ยะลา และสงขลา จึงได้อนุมัติจ่ายเงินช่วยเหลือผู้ประสบอุทกภัยฤดูฝน 2565 เพิ่มเติม เพื่อให้การช่วยเหลือผู้ประสบอุทกภัยเป็นไปอย่างต่อเนื่อง ทั่วถึงและเป็นธรรม โดยให้องค์กรปกครองส่วนท้องถิ่น (อปท.) สำรวจ หรือผู้ประสบภัยยื่นคำร้องขอรับความช่วยเหลือภายใน 30 วัน และให้กระทรวงมหาดไทยร่วมกับ ธนาคารออมสิน เร่งรัดการจ่ายเงินช่วยเหลือผู้ประสบภัยให้แล้วเสร็จภายใน 60 วัน นับตั้งแต่คณะรัฐมนตรีมีมติอนุมัติ ด้วย
วันอาทิตย์ที่ 26 กุมภาพันธ์ 2566
26/02/2566
​โฆษกรัฐบาลเผย นายกฯ ปลื้ม Resonance Consultancy จัดอันดับให้ กรุงเทพฯ อยู่ในอันดับที่ 30 เมืองที่ดีที่สุดในโลก 2023 หรือ 100 Best Cities in the World 2023 เป็นที่ 2 ของอาเซียน
​โฆษกรัฐบาลเผย นายกฯ ปลื้ม Resonance Consultancy จัดอันดับให้ กรุงเทพฯ อยู่ในอันดับที่ 30 เมืองที่ดีที่สุดในโลก 2023 หรือ 100 Best Cities in the World 2023 เป็นที่ 2 ของอาเซียน
วันนี้ (26 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ Resonance Consultancy จัดอันดับให้ กรุงเทพมหานคร ประเทศไทย ได้อันดับที่ 30 จาก 100 เมืองที่ดีที่สุดในโลก 2023 หรือ 100 Best Cities in the World 2023 และเป็นอันดับที่ 2 ของ อาเซียนซึ่งเปิดเผยข้อมูลโดยเว็บไซต์ ATLAS & BOOTS
โฆษกประจำสำนักนายกรัฐมนตรีเปิดเผยว่า จากการจัดอันดับในครั้งนี้ Resonance Consultancy ที่ปรึกษาด้านการท่องเที่ยว อสังหาริมทรัพย์ และการพัฒนาเศรษฐกิจ รวมทั้งประเมินแนวโน้มของตลาด จุดแข็ง และจุดอ่อน ได้จัดอันดับ 100 Best Cities in the World 2023 โดยประเมินจาก 6 หัวข้อ ได้แก่
1. สถานที่(Place) ประกอบไปด้วย สภาพภูมิอากาศ ความปลอดภัย สถานที่ท่องเที่ยว และพื้นที่ใช้ชีวิตนอกบ้าน
2. ผลิตภัณฑ์ (Product) ประกอบไปด้วย ความเชื่อมโยงของสนามบิน พิพิธภัณฑ์ อันดับของมหาวิทยาลัย และสถานที่จัดงาน/การประชุม
3. ประชากร (People) ประกอบไปด้วย การมีส่วนร่วมในกำลังแรงงาน และการสำเร็จการศึกษา
4. ความมั่งคั่ง (Prosperity) ประกอบไปด้วย การมีบริษัทชั้นนำของโลก GDP อัตราการจ้างงาน และความเท่าเทียมของรายได้
5. กิจกรรม (Programming) ประกอบไปด้วย การแสดงทางวัฒนธรรม ประสบการณ์ในการเที่ยวยามค่ำคืน ร้านอาหารที่มีคุณภาพ และสถานที่สำหรับการเลือกซื้อสินค้า
6. การส่งเสริม (Promotion) ได้แก่ การค้นหาบนสื่อสังคมออนไลน์ ข้อมูลการรีวิวบนสื่อสังคมออนไลน์ต่างๆ
ซึ่งประเมินจาก 6 หัวข้อข้างต้น ทำให้กรุงเทพฯ ได้รับการจัดอันดับที่ 30 ของโลก และเป็นอันดับที่ 2 ของ อาเซียน
“นายกรัฐมนตรีรับทราบผลการจัดอันดับ และรู้สึกยินดีที่กรุงเทพมหานคร ประเทศไทย ได้รับการจัดอันดับที่ 30 ของเมืองที่ดีที่สุดในโลก 2023 และเป็นอันดับ 2 ของอาเซียน ซึ่งในการทำงานของรัฐบาลต้องการพัฒนาประเทศไทยในทุก ๆ ด้าน เมื่อวิเคราะห์จากหัวข้อที่ Resonance Consultancy ใช้ประเมิน ล้วนเป็นส่วนของการทำงานที่รัฐบาลให้ความสำคัญ นายกรัฐมนตรีเชื่อมั่นว่ากรุงเทพฯ มีศักยภาพในการพัฒนาอีกมาก ซึ่งต้องขอความร่วมมือจากประชาชนทุกคนด้วย และเชื่อว่าอีกหลาย ๆ เมืองของประเทศไทยก็มีศักยภาพในการพัฒนาเช่นเดียวกัน รัฐบาลพร้อมทำงานเพื่อพัฒนาเมือง และประเทศไทยเพื่อคนไทยทุกคน” นายอนุชาฯ กล่าว
วันอังคารที่ 28 กุมภาพันธ์ 2566
28/02/2566
ครม.เห็นชอบให้ไทยสนับสนุนงบประมาณแก่โครงการรางวัลบีซีจีของเอเปคต่อเนื่องทุกปี ไม่เกินปีละ 15,000 ดอลลาร์
ครม.เห็นชอบให้ไทยสนับสนุนงบประมาณแก่โครงการรางวัลบีซีจีของเอเปคต่อเนื่องทุกปี ไม่เกินปีละ 15,000 ดอลลาร์
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 28 ก.พ. 66 ได้เห็นชอบการสนับสนุนงบประมาณโดยสมัครใจแก่โครงการรางวัลบีซีจีของเอเปคของไทยอย่างต่อเนื่องทุกปี ปีละไม่เกิน 15,000 ดอลลาร์สหรัฐฯ (ประมาณ 526,000 บาท) โดยเบิกจ่ายจากงบประมาณของกระทรวงการต่างประเทศเริ่มตั้งแต่ปีงบประมาณ 2567 เป็นต้นไป
สำหรับรางวัลบีซีจีของเอเปคนี้ ได้ริเริ่มโดยประเทศไทย และได้มีการประกาศเปิดตัวรางวัลในช่วงการเป็นเจ้าภาพเอเปค ครั้งที่ 33 เมื่อปี 2565 ที่ผ่านมา เป้าหมายของรางวัลนี้มีขึ้นเพื่อสนับสนุนการดำเนินการตามเป้าหมายกรุงเทพมหานครว่าด้วยเศรษฐกิจบีซีจี สร้างความตระหนักรู้เกี่ยวกับแนวคิดบีซีจีในภูมิภาคเอเปค โดยให้การยกย่องบุคคลหรือองค์กรที่ได้นำแนวคิดบีซีจีไปปฏิบัติจนประสบผลสำเร็จ เป็นแบบอย่างให้แก่ผู้อื่นได้
โดยรางวัลมี 3 ประเภท ได้แก่ สตรี, เยาวชน และวิสาหกิจขนาดกลาง ขนาดย่อม และรายย่อย ซึ่งผู้ชนะแต่ละรายละได้รับเงินรางวัล 5,000 ดอลลาร์สหรัฐ (ประมาณ 175,330 บาท) ซึ่งเงินรางวัลนี้มาจากงบประมาณสนับสนุนโดยความสมัครใจจากเขตเศรษฐกิจเอเปค โดยจะเริ่มมอบรางวัลในปี 2566 เป็นปีแรก ซึ่งจะเปิดรับการเสนอชื่อผู้เข้าชิงรางวัลจากทุกเขตเศรษฐกิจในเดือนมี.ค. 66 คัดเลือกผู้ชนะในครึ่งหลังปี66 และประกาศผู้ชนะในช่วงการประชุมเอเปค ครั้งที่34 ที่นครซานฟรานซิสโก สหรัฐอเมริกา
กระทรวงการต่างประเทศเสนอว่า ไทยในฐานะผู้ริเริ่มโครงการ จึงควรสนับสนุนงบประมาณปีละ 15,000 ดอลลาร์ เป็นประจำทุกปี ตั้งแต่ปี 2567 เป็นต้นไป เพื่อสร้างความต่อเนื่องในการดำเนินการตามเป้าหมายกรุงเทพฯ และสร้างความตระหนักรู้เกี่ยวกับแนวคิดบีซีจี
วันพฤหัสบดีที่ 23 กุมภาพันธ์ 2566
“สาธิต” วางศิลาฤกษ์อาคารสำนักงานสาธารณสุข จ.ระยอง เป็นหน่วยประสานการพัฒนาบริการรองรับเขตพัฒนาพิเศษภาคตะวันออก
รัฐมนตรีช่วยว่าการกระทรวงสาธารณสุข เป็นประธานวางศิลาฤกษ์อาคารสำนักงานสาธารณสุขจังหวัดระยอง 5 ชั้น เป็นหน่วยประสานการพัฒนาระบบบริการ อำนวยความสะดวกให้กับประชาชนเข้าถึงบริการได้สะดวกยิ่งขึ้น รองรับพื้นที่เขตพัฒนาพิเศษภาคตะวันออก
วันนี้ (23 กุมภาพันธ์ 2566) ที่สำนักงานสาธารณสุขจังหวัดระยอง อ.เมือง จ.ระยอง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมคณะ เป็นประธานพิธีวางศิลาฤกษ์อาคารสำนักงานสาธารณสุขจังหวัดระยอง 5 ชั้น โดยมีนายแพทย์มนู ศุกลสกุลสาธารณสุขนิเทศก์ เขตสุขภาพที่ 6 นายไตรภพ วงศ์ไตรรัตน์ ผู้ว่าราชการจังหวัดระยอง นายสุนทร เหรียญภูมิการกิจ นายแพทย์สาธารณสุขจังหวัดระยอง นายแพทย์ภูษิต ทรัพย์สมพล ผู้อำนวยการโรงพยาบาลศูนย์ระยอง หน่วยงานที่เกี่ยวข้อง และเจ้าหน้าที่ เข้าร่วมพิธี
ดร.สาธิต กล่าวว่า กระทรวงสาธารณสุขมีนโยบายพัฒนาระบบบริการสุขภาพพื้นที่ภาคตะวันออก เนื่องจากเป็นเขตเศรษฐกิจพิเศษของประเทศ มีการกำหนดให้ชายฝั่งทะเลภาคตะวันออกเป็นประตูทางออกให้กับภาคตะวันออกเฉียงเหนือในการส่งสินค้าออกไปจำหน่ายต่างประเทศ เป็นที่ตั้งของนิคมอุตสาหกรรมมีโรงแยกก๊าซธรรมชาติ กลุ่มอุตสาหกรรมปิโตรเคมี อุตสาหกรรมปุ๋ยเคมี ท่าเรือน้ำลึกขนส่งสินค้า และมีการวางแผนก่อสร้างรถไฟความเร็วสูงที่จะเชื่อมต่อสนามบินอู่ตะเภา ทำให้มีนักลงทุนและแรงงานต่างชาติเข้ามาทำงานจำนวนมาก ส่งผลให้มีผู้มารับบริการด้านการแพทย์และสาธารณสุขเพิ่มมากขึ้นด้วย กระทรวงสาธารณสุขจึงมีแผนขยายอาคารสำนักงาน 5 ชั้น เพื่อเป็นหน่วยประสานการพัฒนาระบบบริการ รองรับพื้นที่เขตพัฒนาพิเศษภาคตะวันออก ช่วยอำนวยความสะดวกในการติดต่อ ประสานงาน แก่ประชาชนและหน่วยงานที่เกี่ยวข้อง
ทั้งนี้ สำนักงานสาธารณสุขจังหวัดระยอง ได้รับจัดสรรงบประมาณรายจ่ายประจำงบประมาณ พ.ศ. 2566 รายการงบลงทุน อาคารสำนักงานสาธารณสุขจังหวัด เป็นอาคารคอนกรีตเสริมเหล็ก 5 ชั้น พื้นที่ใช้สอยประมาณ 3,520 ตารางเมตร วงเงินงบประมาณ 60,704,000 บาท เพื่อก่อสร้างทดแทนอาคารหลังเก่าที่มีสภาพทรุดโทรม ตามแผนงบลงทุน
************************************** 23 กุมภาพันธ์ 2566
วันศุกร์ที่ 24 กุมภาพันธ์ 2566
24/02/2566
กยศ. ชี้แจงการหักเงินเดือน แม้ว่าผู้กู้ยืมจะมีภาระหนี้สูง ก็สามารถแจ้งขอลดการหักเหลือ 100 บาทต่อเดือนได้
กยศ. ชี้แจงกรณีที่มีประเด็นในสื่อสังคมออนไลน์โพสต์ข้อความเกี่ยวกับการหักเงินเดือนของลูกหนี้ กยศ. พร้อมเอกสารแสดงตัวอย่างโดยระบุว่า กยศ. หักเงินเดือนลูกหนี้อย่างโหด
กองทุนเงินให้กู้ยืมเพื่อการศึกษา (กยศ.) ชี้แจงกรณีที่มีประเด็นในสื่อสังคมออนไลน์โพสต์ข้อความเกี่ยวกับการหักเงินเดือนของลูกหนี้ กยศ. พร้อมเอกสารแสดงตัวอย่างโดยระบุว่า กยศ. หักเงินเดือนลูกหนี้อย่างโหด โดยกองทุนขอชี้แจงในประเด็นดังกล่าวว่า ตัวเลขที่แสดงในหนังสือเป็นตัวเลขตัวอย่างของผู้กู้ยืมที่มียอดผิดนัดชำระหนี้สูงเท่านั้น อย่างไรก็ตาม แม้ว่าผู้กู้ยืมจะมีภาระหนี้สูงและมียอดที่ถูกแจ้งหักสูงก็สามารถแจ้งขอลดการหักเงินเดือนลงเหลือเพียง 100 บาทต่อเดือนได้
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา ชี้แจงว่า “จากกรณีที่มีหนังสือของกองทุนปรากฏในข่าวนั้น เป็นหนังสือที่กองทุนได้ส่งถึงหน่วยงานนายจ้างเพื่อแจ้งวิธีการคำนวณเงินรายเดือนเพื่อชำระหนี้คืนกองทุนด้วยการหักเงินเดือน ซึ่งตัวเลขที่ระบุในหนังสือเป็นตัวเลขตัวอย่างของผู้กู้ยืมที่มียอดผิดนัดชำระหนี้สูง แต่ในทางปฏิบัติเมื่อผู้กู้ยืมได้รับหนังสือดังกล่าว ผู้กู้ยืมสามารถยื่นขอปรับโครงสร้างหนี้หรือขอไกล่เกลี่ยกับกองทุนแล้วแต่กรณี และสามารถขอปรับลดจำนวนที่หักเงินเดือน โดยชำระขั้นต่ำ 100 บาทต่อเดือน ที่ผ่านมากองทุนได้มีการหักเงินเดือนผู้กู้ยืมด้วยระบบการหักเงินเดือนนำส่งกรมสรรพากรไปแล้วจำนวน 1.7 ล้านราย ผ่านหน่วยงานนายจ้างทั้งภาครัฐและภาคเอกชนกว่า 1 แสนแห่ง
เมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่ ..) พ.ศ. .... มีผลบังคับใช้ กองทุนจะคิดดอกเบี้ยเงินกู้ในอัตราไม่เกินร้อยละ 1 ต่อปี กรณีผิดนัดชำระคิดอัตราเบี้ยปรับไม่เกินร้อยละ 0.5 ต่อปี รวมถึงในการกู้ยืมเงินกองทุนไม่ต้องมีผู้ค้ำประกันในทุกกรณี และช่วยเหลือผู้กู้ยืมที่อยู่ระหว่างดำเนินคดีหรืออยู่ระหว่างการบังคับคดีให้สามารถผ่อนผันการชำระเงินคืน ปรับโครงสร้างหนี้ แปลงหนี้ใหม่ หรือระงับการชำระเงินคืนตามเงื่อนไขที่คณะกรรมการกองทุนกำหนด ทั้งนี้ ระยะเวลาการผ่อนชำระจะคำนึงถึงรายได้และความสามารถในการชำระเงินคืนของผู้กู้ยืม ผู้กู้ยืมสามารถผ่อนชำระเงินคืนเป็นงวดรายเดือน รายไตรมาส หรือรายปีได้ กรณีที่ผู้กู้ยืมมีหนี้ค้างชำระจะทำการตัดชำระหนี้จากเงินต้น ดอกเบี้ย และเบี้ยปรับตามลำดับ ซึ่งกฎหมายใหม่ดังกล่าวจะสามารถช่วยเหลือผู้กู้ยืมที่ถูกดำเนินคดีแล้วให้สามารถแปลงหนี้ใหม่ เพื่อให้กลับมาชำระหนี้ได้ตามปกติ ทั้งนี้ กองทุนขอยืนยันว่าจะดำเนินการทุกวิถีทางเพื่อช่วยเหลือและให้โอกาสทุกคน และจะเป็นหลักประกันของทุกครอบครัวว่าเด็กทุกคนที่เกิดมาในประเทศนี้จะมีโอกาสเข้าถึงการศึกษาได้ทุกคน” ผู้จัดการกองทุนฯ กล่าวในที่สุด
วันศุกร์ที่ 24 กุมภาพันธ์ 2566
24/02/2566
อนุมัติ 163 ล้าน ซื้อเรือประมง 96 ลำออกนอกระบบ เพื่อจัดการทรัพยากรที่ยั่งยืน
วันพฤหัสบดีที่ 23 กุมภาพันธ์ 2566
ต่อจากนี้ไป ขอเชิญรับฟังไทยคู่ฟ้า
รัฐบาลรักษาสมดุลการใช้ประโยชน์ทรัพยากรธรรมชาติอย่างยั่งยืน โดยอนุมัติงบ 163.36 ล้านบาท
สำหรับช่วยเหลือเยียวยาซื้อเรือประมง 96 ลำในพื้นที่ จ.ปัตตานี
ตามโครงการนำเรือประมงออกนอกระบบเพื่อการจัดการทรัพยากรประมงทะเลที่ยั่งยืนในพื้นที่จังหวัดชายแด
นภาคใต้ สนับสนุนมาตรการลดจำนวนเรือประมงของรัฐบาล
ซึ่งจะส่งผลให้ประเทศไทยสามารถบริหารจัดการปริมาณเรือประมงให้มีความเหมาะสมกับปริมาณสัตว์น้ำที่อนุ
ญาตให้ทำการประมง และช่วยเหลือผู้ประกอบกิจการประมง
ลดความเสี่ยงที่จะเกิดการทำประมงผิดกฎหมายจากการใช้เรือประมงที่ไม่มีใบอนุญาต
โดยชาวประมงที่ไม่ประสงค์จะประกอบอาชีพประมงต่อไป
สามารถนำเงินช่วยเหลือที่ได้รับไปเป็นทุนในการประกอบอาชีพอื่นได้ตามต้องการ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 24 กุมภาพันธ์ 2566
24/02/2566
นายกฯ มั่นใจเศรษฐกิจไทยมีทิศทางดีขึ้นต่อเนื่อง พร้อมเร่งขับเคลื่อนนโยบาย SMEs ไทยทุกมิติ ย้ำรัฐบาลยึดหลักการทำงาน โปร่งใส เป็นธรรม ตรวจสอบได้
นายกฯ มั่นใจเศรษฐกิจไทยมีทิศทางดีขึ้นต่อเนื่อง พร้อมเร่งขับเคลื่อนนโยบาย SMEs ไทยทุกมิติ ย้ำรัฐบาลยึดหลักการทำงาน โปร่งใส เป็นธรรม ตรวจสอบได้
วันนี้ (24 กุมภาพันธ์ 2566) เวลา 12.25 น. ณ บริเวณทางเชื่อมตึกภักดีบดินทร์และตึกไทยคู่ฟ้า ทำเนียบรัฐบาล ภายหลังเป็นประธานการประชุมคณะกรรมการส่งเสริมวิสาหกิจขนาดกลางและขนาดย่อม ครั้งที่ 2/2566 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงสถานการณ์เศรษฐกิจในประเทศไทยว่ามีทิศทางที่จะดีขึ้นต่อเนื่อง รวมทั้งในเรื่องของการท่องเที่ยวก็เพิ่มมากขึ้น ส่งผลดีต่อเศรษฐกิจระดับฐานรากและท้องถิ่น รวมไปถึงในเรื่องของสถานที่ท่องเที่ยว โรงแรม และอาหารก็มีสัดส่วนของ GDP เพิ่มขึ้น อย่างไรก็ตามแม้สินค้าเกษตร ราคาส่งออกจะมีปัญหาบ้างเพราะไปเกี่ยวพันหลายอย่าง แต่ก็ขออย่าได้กังวลจนเกินไปว่าเศรษฐกิจในประเทศไทยจะแย่กว่าหลายประเทศ ซึ่งจากข้อมูลที่ได้รับทราบของหน่วยงานที่เกี่ยวข้องพบว่าไม่ได้แย่อย่างที่กังวล ซึ่งขณะนี้รัฐมนตรีและหน่วยงานที่เกี่ยวข้องได้ดูแลอย่างใกล้ชิดและติดตามสถานการณ์ต่อเนื่อง เพื่อให้การดำเนินการต่าง ๆ สอดคล้องกับสถานการณ์ที่เกิดขึ้น โดยเฉพาะการขับเคลื่อน SMEs ทุกประเภทของไทยให้เข้มแข็ง และเข้าถึงแหล่งเงินทุน เพื่อให้เกิดการพัฒนาต่อเนื่อง สอดคล้องการปรับโครงสร้างเศรษฐกิจใหม่ของประเทศตามนโยบายรัฐบาล
นายกรัฐมนตรีย้ำถึงนโยบายเศรษฐกิจคือการหารายได้เข้าประเทศ และการบริหารจัดการงบประมาณที่มีอยู่ให้เป็นไปอย่างมีประสิทธิภาพ เกิดประโยชน์สูงสุด สอดคล้องและตรงกับความต้องการของประชาชนโดยรวมของประเทศอย่างทั่วถึง ซึ่งที่ผ่านมารัฐบาลก็ได้ดำเนินการตามแนวทางนี้มาอย่างต่อเนื่อง โดยมุ่งทำให้ประชาชนทุกกลุ่มของประเทศ รวมทั้งผู้มีรายได้น้อยได้เข้าถึงโอกาสและเกิดความเป็นธรรม โดยเฉพาะการเข้าถึงบริการและสวัสดิการต่าง ๆ ของภาครัฐ อย่างไรก็ตาม การที่จะเพิ่มหรือดำเนินมาตรการใด ๆ นั้นต้องมีการพิจารณาอย่างรอบด้านถึงผลกระทบและงบประมาณที่มีอยู่ ตลอดจนต้องคำนึงถึงรายรับและจ่ายของประเทศด้วยเพื่อให้การดำเนินการมีความสมดุลและเป็นไปอย่างเหมาะสม เกิดประโยชน์แท้จริง
พร้อมกันนี้ นายกรัฐมนตรีได้ย้ำถึงการบริหารราชการโดยยึดหลักและคำนึงถึงระเบียบ กฎหมายที่มีอยู่ทุกฉบับ โปร่งใส สุจริต เป็นธรรม สิ่งสำคัญคือต้องตรวจสอบได้ และทำทุกอย่างเต็มที่ด้วยใจจริง
วันจันทร์ที่ 27 กุมภาพันธ์ 2566
พม. จับมือ สสดย.  สสส. และเครือข่าย เปิดเวทีถกปัญหาความรุนแรงผ่านสื่อ ยกความปลอดภัยของเด็กเป็นวาระแห่งชาติ
พม. จับมือ สสดย.  สสส. และเครือข่าย เปิดเวทีถกปัญหาความรุนแรงผ่านสื่อ ยกความปลอดภัยของเด็กเป็นวาระแห่งชาติ
วันนี้ (27 ก.พ. 66) เวลา 13.30 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานเปิดงานเสวนาเรื่อง “สื่อกับความรุนแรง : ความรับผิดชอบร่วมของใคร...” เพื่อให้สังคมตระหนักถึงปัญหา และหาทางออกร่วมกันในการลดความสูญเสียที่จะตามมา โดยมุ่งหวังให้ภาคีเครือข่ายทุกภาคส่วนแสดงออกถึงความรับผิดชอบร่วมกัน เพื่อนำไปสู่การกำหนดมาตรการร่วมในการลดความรุนแรงผ่านสื่อในสังคมไทย โดยมี นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ ร่วมเสวนา ซึ่งจัดโดยสมาคมวิทยุและสื่อเพื่อเด็กและเยาวชน (สสดย.) ร่วมกับสำนักงานกองทุนสนับสนุนการสร้างเสริมสุขภาพ (สสส.) กระทรวงการพัฒนาสังคมและความมั่นคงของมนุษย์ (พม.) สมาคมคลังปัญญาอาวุโสแห่งประเทศไทย และบริษัท แอดวานซ์ อินโฟร์ เซอร์วิส จำกัด (มหาชน) หรือ เอไอเอส ณ ห้องประชุมชั้น 2 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ
นายอนุกูล กล่าวว่า ปัจจุบันมีการนำเสนอความรุนแรงผ่านสื่อในหลากหลายรูปแบบเป็นจำนวนมาก ทั้งความรุนแรงจากข่าวเหตุการณ์ฆาตกรรม การทำร้ายร่างกาย ทำลายทรัพย์สิน การทำร้ายจิตใจจากการด่าทอว่าร้าย การกลั่นแกล้งที่แสดงออกด้วยคำพูดทางโลกออนไลน์ หรือการบูลลี่ (Bully) และการมีฉากรุนแรงโหดร้ายในละคร เป็นต้น ซึ่งเนื้อหาจากสื่อย่อมส่งผลให้เกิดความรุนแรงในสังคมตามมาอีกด้วย ทั้งนี้ การใช้ความรุนแรงส่งผลกระทบอย่างมหาศาลต่อชีวิตเด็ก โดยเฉพาะความรุนแรงที่เกิดจากคนในครอบครัวและคนใกล้ตัว และการถูกทารุณกรรมต่อเนื่องซ้ำ ๆ ส่งผลกระทบต่อการรับรู้ในตัวตน การพัฒนาบุคลิกภาพ การเรียนรู้ ทำให้เกิดโรคซึมเศร้า ฆ่าตัวตาย และอาจนำไปสู่วงจรการใช้ความรุนแรงต่อบุคคลในครอบครัวและสังคมต่อไป ทั้งนี้ จึงขอเสนอต่อรัฐบาลให้ประเด็นความปลอดภัยของเด็กเป็นวาระแห่งชาติ
นายอนุกูล กล่าวเพิ่มเติมว่า สำหรับกระทรวง พม. ได้ขับเคลื่อนการพัฒนาคนและสังคมให้มีคุณภาพเต็มศักยภาพ มีความเข้มแข็งและภูมิคุ้มกันต่อการเปลี่ยนแปลง ซึ่งจำเป็นต้องเริ่มจากสถาบันครอบครัวอบรมสั่งสอนและปลูกฝังค่านิยมที่ดี ให้คำแนะนำ แยกแยะสิ่งที่เป็นประโยชน์และสิ่งที่เป็นโทษ ทั้งนี้ การขัดเกลาทางสังคมและความผูกพันทางสังคม จึงมีความสำคัญอย่างยิ่งต่อการปลูกฝังค่านิยมที่ถูกต้อง อันเป็นการป้องกันที่ดีที่สุดสำหรับการรับมือกับพฤติกรรมที่ไม่พึงประสงค์ การเสพสื่อโดยปราศจากคำแนะนำของผู้ปกครอง ส่งผลให้เด็กมีพฤติกรรมก้าวร้าวรุนแรง หรืออาจมีพฤติกรรมเลียนแบบสิ่งที่ตนได้เห็นมาจากสื่อ เข้าใจผิดคิดว่าพฤติกรรมที่ปรากฎอยู่ให้เห็น เป็นพฤติกรรมที่สังคมยอมรับได้
#ช่วย24ชั่วโมง
#พม24ชม
#ข่าวพม
วันอังคารที่ 28 กุมภาพันธ์ 2566
“หมอรุ่งเรือง” โฆษก สธ. รับรางวัลศิษย์เก่าดีเด่น มอ. 2565
“หมอรุ่งเรือง” โฆษกกระทรวงสาธารณสุข รับรางวัลศิษย์เก่าดีเด่น มหาวิทยาลัยสงขลานครินทร์ ประจำปี 2565 ด้านความสำเร็จในอาชีพหน้าที่การงาน และสร้างคุณประโยชน์ให้สังคม จากผลงานเด่นทั้งการเป็นผู้สอบสวนโรคไข้หวัดนก
“หมอรุ่งเรือง” โฆษกกระทรวงสาธารณสุข รับรางวัลศิษย์เก่าดีเด่น มหาวิทยาลัยสงขลานครินทร์ ประจำปี 2565 ด้านความสำเร็จในอาชีพหน้าที่การงาน และสร้างคุณประโยชน์ให้สังคม จากผลงานเด่นทั้งการเป็นผู้สอบสวนโรคไข้หวัดนก ร่วมจัดทำแผนยุทธศาสตร์โรคติดต่ออุบัติใหม่แห่งชาติ พัฒนาหน่วยเชิงรุกช่วงโควิด 19 และจัดทำข้อเสนอทางวิชาการเพื่อการควบคุมโรค
มหาวิทยาลัยสงขลานครินทร์ ได้ประกาศผลการคัดเลือกศิษย์เก่าดีเด่น ประจำปี 2565 ซึ่ง นพ.รุ่งเรือง กิจผาติหัวหน้าที่ปรึกษาระดับกระทรวง (นพ.ทรงคุณวุฒิ ระดับ 11) และโฆษกกระทรวงสาธารณสุข ได้รับรางวัลศิษย์เก่าดีเด่นด้านความสำเร็จในอาชีพ หน้าที่การงาน และสร้างคุณประโยชน์ให้สังคม โดยมีผลงานที่สำคัญ อาทิ การสอบสวนโรคไข้หวัดนก ได้ผ่าชันสูตรศพก่อนพบว่าสามารถติดต่อจากคนสู่คนได้ นำมาซึ่งการปรับแผนรับมือและยังได้รับการเผยแพร่ผลงานในNew England Journal of Medicine (N Engl J Med . 2005 Jan 27;352(4):333-40)ทำให้การควบคุมการระบาดโรคไข้หวัดนกในประเทศไทยประสบความสำเร็จ นอกจากนี้ ยังศึกษาและพัฒนาระบบตรวจวิเคราะห์และเฝ้าระวังโรคระบบทางห้องปฏิบัติการ ได้รับรางวัลการพัฒนาระบบราชการจาก ก.พ.ร. และเผยแพร่ในวารสารวิชาการระดับโลก เป็นรากฐานของการรับมือโรคอุบัติใหม่จนถึงปัจจุบัน
ในช่วงที่ปฏิบัติราชการสังกัดกรมควบคุมโรค ยังได้ดำรงตำแหน่งสำคัญต่างๆ เช่น ผู้อำนวยการสำนักโรคติดต่ออุบัติใหม่ สำนักโรคติดต่อทั่วไป กองป้องกันควบคุมโรคด้วยวัคซีน และสถาบันป้องกันควบคุมโรคเขตเมืองมีผลงานสำคัญ เช่น โครงการเฉลิมพระเกียรติฯ ฉีดวัคซีนคอตีบ 22 ล้านเข็ม ทำให้ปัจจุบันโรคคอตีบสงบลง และไม่เป็นปัญหาสำคัญในประเทศไทยอีกต่อไป, การจัดทำแผนยุทธศาสตร์โรคติดต่ออุบัติใหม่แห่งชาติ ซึ่งเป็นพื้นฐานสำคัญในการพัฒนารับมือโรคติดต่ออุบัติใหม่ เช่น เมอร์ส ไข้หวัดใหญ่ โรคมือเท้าปาก และในช่วงการแพร่ระบาดของโรคโควิด 19 ได้พัฒนาหน่วยปฏิบัติการเชิงรุกออกตรวจโรคตามพื้นที่ต่างๆ หรือ CCRT (COVID - 19 Comprehensive Response Team) และเริ่มฉีดวัคซีนโควิด 19 ให้ประชาชนที่บ้าน ในชุมชน และพื้นที่ห่างไกล ป้องกันการเจ็บป่วยรุนแรงและเสียชีวิตของกลุ่มเสี่ยง ผู้สูงอายุ ผู้มีโรคประจำตัว รวมถึงยังดำรงตำแหน่งประธานในคณะกรรมการMIU นำเสนอข้อมูลและแนวทางการควบคุมโรค บูรณาการร่วมกับคณะทำงานของกระทรวงสาธารณสุขซึ่งเป็นส่วนหนึ่งของความสำเร็จในการควบคุมโรคโควิด 19 ของประเทศไทย
ก่อนหน้านี้ นพ.รุ่งเรือง เคยได้รับรางวัลแพทย์ในดวงใจ และรางวัลศิษย์เก่าดีเด่น คณะแพทยศาสตร์ มหาวิทยาลัยสงขลานครินทร์ ในโอกาสครบรอบ 50 ปี คณะแพทยศาสตร์ และล่าสุดได้รับคัดเลือกให้รับรางวัล “ศิษย์เก่าดีเด่น” มหาวิทยาลัยสงขลานครินทร์
***************************************** 28 กุมภาพันธ์ 2566